
[bookmark: TextBodyBegin]Parlamentul European,
–	având în vedere proiectul de decizie de punere în aplicare a Comisiei privind reînnoirea autorizației pentru introducerea pe piață a produselor care conțin, sunt compuse sau fabricate din porumb modificat genetic MON 87427, în temeiul Regulamentului (CE) nr. 1829/2003 al Parlamentului European și al Consiliului (D109634/01),
–	având în vedere Regulamentul (CE) nr. 1829/2003 al Parlamentului European și al Consiliului din 22 septembrie 2003 privind produsele alimentare și furajele modificate genetic[footnoteRef:1], în special articolul 11 alineatul (3) și articolul 23 alineatul (3), [1:  	JO L 268, 18.10.2003, p. 1, http://data.europa.eu/eli/reg/2003/1829/oj.] 

[bookmark: _Hlk210666078][bookmark: _Hlk210664905]–	având în vedere votul din data de 15 septembrie 2025 al Comitetului permanent pentru plante, animale, produse alimentare și hrană pentru animale, menționat la articolul 35 din Regulamentul (CE) nr. 1829/2003, în urma căruia nu s-a emis niciun aviz, și votul Comitetului de apel din 21 octombrie 2025, în urma căruia, din nou, nu a fost emis niciun aviz,
–	având în vedere articolul 11 din Regulamentul (UE) nr. 182/2011 al Parlamentului European și al Consiliului din 16 februarie 2011 de stabilire a normelor și principiilor generale privind mecanismele de control de către statele membre al exercitării competențelor de executare de către Comisie[footnoteRef:2], [2:  	JO L 55, 28.2.2011, p. 13, ELI: http://data.europa.eu/eli/reg/2011/182/oj.] 

–	având în vedere avizul adoptat de Autoritatea Europeană pentru Siguranța Alimentară (EFSA) la 27 martie 2025 și publicat la 13 mai 2025[footnoteRef:3], [3:  	Avizul științific al Grupului EFSA pentru organisme modificate genetic intitulat „Assessment of genetically modified maize MON 87427 (application GMFF-2023-21254)” [Evaluarea porumbului modificat genetic MON 87427 (cererea GMFF-2023-21254)]. EFSA Journal 2025;23(5):9380; https://doi.org/10.2903/j.efsa.2025.9380. ] 

[bookmark: _Hlk210666451]– 	având în vedere rezoluțiile sale anterioare în care se opune autorizării organismelor modificate genetic („OMG”)[footnoteRef:4], [4:  	În cea de a opta legislatură, Parlamentul a adoptat 36 de rezoluții, iar în cea de a noua legislatură, Parlamentul a adoptat 38 de rezoluții în care se opune autorizării OMG-urilor. În plus, în cea de a zecea legislatură a sa, Parlamentul a adoptat următoarele rezoluții:
 	–	Rezoluția Parlamentului European din 26 noiembrie 2024 referitoare la Decizia de punere în aplicare (UE) 2024/2628 a Comisiei de reînnoire a autorizației de introducere pe piață a produselor care conțin, constau în sau sunt fabricate din porumbul modificat genetic MON 89034 × 1507 × NK603 în temeiul Regulamentului (CE) nr. 1829/2003 al Parlamentului European și al Consiliului (JO C, C/2025/1797, 4.4.2025, ELI: http://data.europa.eu/eli/C/2025/1797/oj).
 	–	Rezoluția Parlamentului European din 26 noiembrie 2024 referitoare la Decizia de punere în aplicare (UE) 2024/2627 a Comisiei de autorizare a introducerii pe piață a produselor care conțin, constau în sau sunt fabricate din bumbac modificat genetic COT102, în temeiul Regulamentului (CE) nr. 1829/2003 al Parlamentului European și al Consiliului (JO C, C/2025/1798, 4.4.2025, ELI: http://data.europa.eu/eli/C/2025/1798/oj).
 	–	Rezoluția Parlamentului European din 26 noiembrie 2024 referitoare la Decizia de punere în aplicare a Comisiei (UE) 2024/2629 privind reînnoirea autorizației pentru introducerea pe piață a produselor care conțin, sunt compuse sau fabricate din porumb modificat genetic MON 89034 × 1507 × MON 88017 × 59122 și opt dintre subcombinațiile acestuia, în temeiul Regulamentului (CE) nr. 1829/2003 al Parlamentului European și al Consiliului (JO C, C/2025/1799, 4.4.2025, ELI: http://data.europa.eu/eli/C/2025/1799/oj).
 	–	Rezoluția Parlamentului European din 26 noiembrie 2024 referitoare la Decizia de punere în aplicare (UE) 2024/1828 a Comisiei de reînnoire a autorizației de introducere pe piață a furajelor care conțin, constau în sau sunt fabricate din produse alimentare și furaje fabricate din porumb modificat genetic MON 810 în temeiul Regulamentului (CE) nr. 1829/2003 al Parlamentului European și al Consiliului și de abrogare a Deciziei de punere în aplicare (UE) 2017/1207 a Comisiei (JO C, C/2025/1800, 4.4.2025, ELI: http://data.europa.eu/eli/C/2025/1800/oj).
 	–	Rezoluția Parlamentului European din 26 noiembrie 2024 referitoare la Decizia de punere în aplicare (UE) 2024/1822 a Comisiei de autorizare a introducerii pe piață a produselor care conțin, constau în sau sunt fabricate din porumbul modificat genetic DP915635 în temeiul Regulamentului (CE) nr. 1829/2003 al Parlamentului European și al Consiliului (JO C, C/2025/1801, 4.4.2025, ELI: http://data.europa.eu/eli/C/2025/1801/oj).
 	–	Rezoluția Parlamentului European din 26 noiembrie 2024 referitoare la Decizia de punere în aplicare (UE) 2024/1826 a Comisiei de autorizare a introducerii pe piață a produselor care conțin, constau în sau sunt fabricate din porumb modificat genetic DP23211, în temeiul Regulamentului (CE) nr. 1829/2003 al Parlamentului European și al Consiliului (JO C, C/2025/1802, 4.4.2025, ELI: http://data.europa.eu/eli/C/2025/1802/oj).
 	–	Rezoluția Parlamentului European din 26 noiembrie 2024 referitoare la Decizia de punere în aplicare (UE) 2024/2618 a Comisiei de autorizare a introducerii pe piață a produselor care conțin, constau în sau sunt fabricate din porumb modificat genetic DP202216, în temeiul Regulamentului (CE) nr. 1829/2003 al Parlamentului European și al Consiliului (JO C, C/2025/1803, 4.4.2025, ELI: http://data.europa.eu/eli/C/2025/1803/oj).
 	–	Rezoluția Parlamentului European din 26 noiembrie 2024 referitoare la proiectul de decizie de punere în aplicare a Comisiei de autorizare a introducerii pe piață a produselor care conțin, constau în sau sunt fabricate din porumb modificat genetic MON 94804, în temeiul Regulamentului (CE) nr. 1829/2003 al Parlamentului European și al Consiliului (JO C, C/2025/1804, 4.4.2025, ELI: http://data.europa.eu/eli/C/2025/1804/oj).
 	–	Rezoluția Parlamentului European din 12 februarie 2025 referitoare la proiectul de decizie de punere în aplicare a Comisiei de autorizare a introducerii pe piață a produselor care conțin, sunt compuse sau fabricate din porumb modificat genetic DP910521, în temeiul Regulamentului (CE) nr. 1829/2003 al Parlamentului și al Consiliului (JO C, C/2025/2246, 29.4.2025, ELI: http://data.europa.eu/eli/C/2025/2246/oj).
 	–	Rezoluția Parlamentului European din 12 februarie 2025 referitoare la proiectul de decizie de punere în aplicare a Comisiei de autorizare a introducerii pe piață a produselor care conțin, sunt compuse sau fabricate din porumb modificat genetic MON 95275, în temeiul Regulamentului (CE) nr. 1829/2003 al Parlamentului European și al Consiliului (JO C, C/2025/2247, 29.4.2025, ELI: http://data.europa.eu/eli/C/2025/2247/oj).
 	–	Rezoluția Parlamentului European din 8 mai 2025 referitoare la proiectul de decizie de punere în aplicare a Comisiei de autorizare a introducerii pe piață a produselor care conțin, constau în sau sunt fabricate din soia modificată genetic MON 87705 × MON 87708 × MON 89788, în temeiul Regulamentului (CE) nr. 1829/2003 al Parlamentului European și al Consiliului (P10_TA(2025)0106).
 	–	Rezoluția Parlamentului European din 8 octombrie 2025 referitoare la Decizia de punere în aplicare (UE) 2025/1898 a Comisiei din 22 septembrie 2025 de autorizare a introducerii pe piață a produselor care conțin, constau în sau sunt fabricate din porumb modificat genetic DP51291, în temeiul Regulamentului (CE) nr. 1829/2003 al Parlamentului European și al Consiliului (P10_TA(2025)0222).] 

[bookmark: _Hlk210059365]–	având în vedere articolul 115 alineatele (2) și (3) din Regulamentul său de procedură,
–	având în vedere propunerea de rezoluție a Comisiei pentru mediu, climă și siguranță alimentară, 
A.	întrucât Decizia de punere în aplicare (UE) 2015/2281 a Comisiei din 4 decembrie 2015[footnoteRef:5] a autorizat introducerea pe piață a produselor care conțin, constau din sau sunt fabricate din porumb modificat genetic MON 87427 („porumbul modificat genetic”); [5:  	JO L 322, 8.12.2015, p. 67, ELI: http://data.europa.eu/eli/dec_impl/2015/2281/oj.] 

B.	întrucât, la 19 martie 2024, Bayer Agriculture B.V., cu sediul în Belgia, a prezentat Comisiei, în numele Bayer CropScience LP, cu sediul în Statele Unite ale Americii, o cerere de reînnoire a autorizației respective, în conformitate cu articolele 11 și 23 din Regulamentul (CE) nr. 1829/2003;
C.	întrucât cererea de reînnoire vizează produsele alimentare și furajele care conțin, constau în sau sunt fabricate din porumb modificat genetic, precum și produsele care conțin sau constau în acest tip de porumb și care sunt destinate altor utilizări decât produsele alimentare și furajele, cu excepția cultivării; întrucât domeniul de aplicare al respectivei autorizații acoperă și introducerea pe piață de produse, altele decât cele alimentare și furajele, care conțin sau sunt compuse din porumb modificat genetic, având aceleași utilizări ca orice alt tip de porumb, cu excepția cultivării;
D.	întrucât EFSA a emis un aviz favorabil la 27 martie 2025, concluzionând că cererea de reînnoire nu cuprindea dovezi privind noi pericole, expuneri modificate sau incertitudini științifice care ar modifica concluziile evaluării inițiale a riscurilor, publicate în 2015;
E.	întrucât evaluarea EFSA nu a abordat suficient efectele cumulative și combinatorii, studiile toxicologice pe termen lung sau consecințele ecologice indirecte ale utilizării sporite a glifosatului;
F.	întrucât porumbul modificat genetic este tolerant la glifosat; întrucât glifosatul a fost asociat cu riscuri pentru biodiversitate, sănătatea solului și a apei, precum și cu efecte potențiale asupra sănătății umane;
G.	întrucât cultivarea pe scară largă a culturilor modificate genetic tolerante la glifosat în țările exportatoare a condus la o utilizare mai mare a erbicidelor, la apariția unor buruieni rezistente și la consecințe negative pentru sistemele agricole, ecosisteme și comunitățile rurale;
H.	întrucât planul de monitorizare a efectelor asupra mediului prevăzut în proiectul de decizie de punere în aplicare a Comisiei se bazează în mare măsură pe supravegherea generală, fără a prevedea studii specifice și independente pe termen lung privind polenizatorii, organismele din sol, mediul acvatic și speciile nevizate;
I.	întrucât principiul precauției, consacrat la articolul 191 din Tratatul privind funcționarea Uniunii Europene, ar trebui să se aplice în cazurile de incertitudine științifică și de dovezi ale unor potențiale prejudicii;
J.	întrucât Regulamentul (CE) nr. 1829/2003 prevede că produsele alimentare și furajele modificate genetic nu trebuie să aibă efecte adverse asupra sănătății umane și animale sau a mediului;
K.	întrucât abordarea de tip „O singură sănătate” necesită luarea în considerare a interdependenței dintre sănătatea umană, animală, a plantelor și a mediului atunci când se evaluează sustenabilitatea și siguranța pe termen lung a OMG;
L.	întrucât Parlamentul a obiectat în mod constant cu privire la autorizarea sau reînnoirea OMG în cazurile în care statele membre nu ajung la o majoritate calificată în Comitetul permanent pentru plante, animale, produse alimentare și hrană pentru animale sau al comitetului de apel, subliniind deficitul democratic persistent în procedura de luare a deciziilor,
1.	consideră că proiectul de decizie de punere în aplicare a Comisiei depășește competențele de executare prevăzute în Regulamentul (CE) nr. 1829/2003;
2.	consideră că proiectul de decizie de punere în aplicare a Comisiei nu este coerent cu dreptul Uniunii, pentru că este incompatibil cu obiectivul Regulamentului (CE) nr. 1829/2003 care, în conformitate cu principiile generale prevăzute de Regulamentul (CE) nr. 178/2002 al Parlamentului European și al Consiliului[footnoteRef:6], este acela de a oferi o bază prin care să se asigure un nivel ridicat de protecție a vieții și sănătății umane, a sănătății și calității vieții animalelor, a intereselor de mediu și a intereselor consumatorilor atunci când este vorba de produse alimentare și furaje modificate genetic, asigurând totodată buna funcționare a pieței interne și respectând principiul precauției; [6:  	Regulamentul (CE) nr. 178/2002 al Parlamentului European și al Consiliului din 28 ianuarie 2002 de stabilire a principiilor și a cerințelor generale ale legislației alimentare, de instituire a Autorității Europene pentru Siguranța Alimentară și de stabilire a procedurilor în domeniul siguranței produselor alimentare (JO L 31, 1.2.2002, p. 1, ELI: http://data.europa.eu/eli/reg/2002/178/oj).] 

3.	solicită Comisiei să își retragă proiectul de decizie de punere în aplicare;
[bookmark: _Hlk210900300]4.	invită Comisia să nu reînnoiască autorizația pentru porumbul modificat genetic din cauza riscurilor asociate cu utilizarea glifosatului, buruienile rezistente, declinul biodiversității și dovezile insuficiente pe termen lung, în conformitate cu abordarea „O singură sănătate”;
[bookmark: _Hlk210900241]5.	îndeamnă Comisia să prezinte, fără întârziere, o propunere legislativă de reformare a procedurii decizionale privind OMG-urile pentru a răspunde obiecțiilor consecvente ale Parlamentului și lipsei de sprijin din partea unei majorități calificate în rândul statelor membre;
6.	îndeamnă Comisia să țină seama de obligațiile Uniunii în temeiul acordurilor internaționale, cum ar fi Acordul de la Paris privind schimbările climatice, Convenția Organizației Națiunilor Unite (ONU) privind diversitatea biologică și obiectivele de dezvoltare durabilă ale ONU;
7.	încredințează Președintei sarcina de a transmite prezenta rezoluție Consiliului și Comisiei, precum și guvernelor și parlamentelor statelor membre.

